CELEX: 32005D0380
Language: el
Date: 2005-04-28 00:00:00
Title: 2005/380/EK: Απόφαση της Επιτροπής, της 28ης Απριλίου 2005, για σύσταση ομάδας μη κυβερνητικών εμπειρογνωμόνων για την εταιρική διακυβέρνηση και το εταιρικό δίκαιο

19.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 126/40
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Απριλίου 2005
   για σύσταση ομάδας μη κυβερνητικών εμπειρογνωμόνων για την εταιρική διακυβέρνηση και το εταιρικό δίκαιο
   (2005/380/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:
   
               (1)
            
            
               Το πρόγραμμα δράσης της Επιτροπής για τον εκσυγχρονισμό του εταιρικού δικαίου και την ενίσχυση της εταιρικής διακυβέρνησης στην Ευρωπαϊκή Ένωση (1), που εγκρίθηκε τον Μάιο του 2003, καθορίζει ορισμένες ενέργειες που απαιτούνται για τον εκσυγχρονισμό, την ολοκλήρωση και την απλούστευση του κανονιστικού πλαισίου για το εταιρικό δίκαιο και την εταιρική διακυβέρνηση.
            
         
               (2)
            
            
               Το εν λόγω πρόγραμμα δράσης αναγνωρίζει τη σημασία της διαβούλευσης με εμπειρογνώμονες και με το κοινό, ως αναπόσπαστο μέρος της διαδικασίας θέσπισης του εταιρικού δικαίου και της εταιρικής διακυβέρνησης σε κοινοτικό επίπεδο.
            
         
               (3)
            
            
               Θα πρέπει επομένως να συσταθεί ομάδα μη κυβερνητικών εμπειρογνωμόνων για την εταιρική διακυβέρνηση και το εταιρικό δίκαιο, η οποία θα αποτελέσει ένα φορέα προβληματισμού, συζητήσεων και παροχής συμβουλών στην Επιτροπή για θέματα εταιρικής διακυβέρνησης και εταιρικού δικαίου, ιδίως σχετικά με τα μέτρα που προβλέπονται στο πρόγραμμα δράσης. Είναι επομένως σκόπιμο να εξασφαλισθεί η παρουσία στην ομάδα αυτή, ιδιαίτερα καλά καταρτισμένων προσώπων που δραστηριοποιούνται στην επιχειρηματική και ακαδημαϊκή κοινότητα ή στην κοινωνία των πολιτών, ικανών να προσφέρουν τις ειδικές γνώσεις τους όσον αφορά την εταιρική διακυβέρνηση και το εταιρικό δίκαιο σε κοινοτικό επίπεδο.
            
         
               (4)
            
            
               Η ομάδα μη κυβερνητικών εμπειρογνωμόνων για την εταιρική διακυβέρνηση και το εταιρικό δίκαιο θα πρέπει να θεσπίσει τον εσωτερικό της κανονισμό και να σέβεται απόλυτα το ρόλο και τα προνόμια των θεσμικών οργάνων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συστήνεται ομάδα μη κυβερνητικών εμπειρογνωμόνων για την εταιρική διακυβέρνηση και το εταιρικό δίκαιο στην Κοινότητα (στο εξής αναφερόμενη ως «ομάδα»).
   Άρθρο 2
   Ο ρόλος της ομάδας είναι να παρέχει τεχνικές συμβουλές στην Επιτροπή, εφόσον αυτή το ζητά, σχετικά με τις πρωτοβουλίες της τελευταίας στον τομέα της εταιρικής διακυβέρνησης και του εταιρικού δικαίου. Ο πρόεδρος της ομάδας μπορεί να υποδείξει στην Επιτροπή να συμβουλευθεί την ομάδα για κάθε σχετικό θέμα.
   Άρθρο 3
   Η ομάδα αποτελείται από 20 μέλη κατ' ανώτατο όριο, που προέρχονται από την επιχειρηματική και ακαδημαϊκή κοινότητα ή την κοινωνία των πολιτών και των οποίων η πείρα και οι ικανότητες σε θέματα εταιρικής διακυβέρνησης και εταιρικού δικαίου αναγνωρίζονται ευρέως σε κοινοτικό επίπεδο. Τα μέλη της ομάδας διορίζονται από την Επιτροπή υπό την προσωπική τους ιδιότητα· παρέχουν συμβουλές στην Επιτροπή χωρίς να επηρεάζονται από οποιαδήποτε εξωτερική οδηγία.
   Ο κατάλογος των μελών περιλαμβάνεται στο παράρτημα.
   Άρθρο 4
   Η θητεία των μελών της ομάδας είναι τριετής με δυνατότητα ανανέωσης. Μετά τη λήξη της τριετούς θητείας τους, τα μέλη της ομάδας παραμένουν στη θέση τους μέχρις ότου αντικατασταθούν ή ανανεωθεί ο διορισμός τους. Σε περίπτωση παραίτησης ή θανάτου ενός μέλους της ομάδας στη διάρκεια της θητείας του, η Επιτροπή διορίζει νέο μέλος σύμφωνα με το άρθρο 3.
   Άρθρο 5
   Ο κατάλογος των μελών δημοσιεύεται από την Επιτροπή στην Επίσημη Εφημερίδα της Ευρωπαϊκής Ένωσης.
   Άρθρο 6
   Πρόεδρος της ομάδας είναι αντιπρόσωπος της Επιτροπής.
   Η ομάδα, σε συμφωνία με την Επιτροπή, μπορεί να συστήσει ομάδες εργασίας για τη μελέτη ειδικών θεμάτων βάσει εντολής. Οι ομάδες εργασίας διαλύονται μόλις εκπληρώσουν το αντικείμενο της εντολής τους.
   Η Επιτροπή μπορεί να καλεί εμπειρογνώμονες και παρατηρητές με ειδικές γνώσεις για να συμμετέχουν στις εργασίες της ομάδας ή/και των ομάδων εργασίας.
   Άρθρο 7
   Η ομάδα και οι ομάδες εργασίας συνεδριάζουν κατά κανόνα στα γραφεία της Επιτροπής, με τη μορφή και το χρονοδιάγραμμα που καθορίζει η τελευταία.
   Η ομάδα θεσπίζει τον εσωτερικό της κανονισμό με βάση ένα σχέδιο που υποβάλλει η Επιτροπή.
   Η γραμματειακή υποστήριξη της ομάδας εξασφαλίζεται από την Επιτροπή. Στις συνεδριάσεις της ομάδας και των ομάδων εργασίας μπορεί να είναι παρόντα και να λαμβάνουν μέρος στις συζητήσεις τα ενδιαφερόμενα μέλη του προσωπικού της Επιτροπής.
   Η Επιτροπή μπορεί να δημοσιεύσει στο Διαδίκτυο, στην επίσημη γλώσσα του σχετικού εγγράφου, κάθε συμπέρασμα, περίληψη, μερικό συμπέρασμα ή έγγραφο εργασίας που αφορά την ομάδα ή τις ομάδες εργασίας.
   Άρθρο 8
   Τα έξοδα ταξιδιού και διαμονής των μελών, των παρατηρητών και των εμπειρογνωμόνων, που σχετίζονται με τις δραστηριότητες της ομάδας, επιστρέφονται από την Επιτροπή σύμφωνα με τις διατάξεις που ισχύουν στην Επιτροπή. Δεν προβλέπεται αμοιβή για την άσκηση των καθηκόντων τους.
   Άρθρο 9
   Η παρούσα απόφαση εφαρμόζεται μέχρι τις 27 Απριλίου 2008.
   
      Βρυξέλλες, 28 Απριλίου 2005.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  COM(2003) 284 τελικό.
   
      ΠΑΡΑΡΤΗΜΑ
      ΚΑΤΑΛΟΓΟΣ ΤΩΝ ΜΕΛΩΝ
      
                   
               
               
                  Gintautas BARTKUS
               
            
                   
               
               
                  Theodor BAUMS
               
            
                   
               
               
                  Francesco CHIAPPETTA
               
            
                   
               
               
                  Thomas COURTNEY
               
            
                   
               
               
                  Jean-Pierre HELLEBUYCK
               
            
                   
               
               
                  Erich KANDLER
               
            
                   
               
               
                  Mrs Vanessa KNAPP
               
            
                   
               
               
                  Vratislav KULHÁNEK
               
            
                   
               
               
                  Jukka MÄHÖNEN
               
            
                   
               
               
                  Stilpon NESTOR
               
            
                   
               
               
                  Jesper Bo NIELSEN
               
            
                   
               
               
                  Jósef OKOLSKI
               
            
                   
               
               
                  Leonardo PEKLAR
               
            
                   
               
               
                  Colin PERRY
               
            
                   
               
               
                  Enrique PIÑEL LÓPEZ
               
            
                   
               
               
                  Geert RAAIJMAKERS
               
            
                   
               
               
                  Mrs Joëlle SIMON
               
            
                   
               
               
                  Mario STELLA-RICHTER
               
            
                   
               
               
                  Mrs Daniela WEBER-REY
               
            
                   
               
               
                  Patrick ZURSTRASSEN